stanford-oval/wikipedia huggingface dataset:
סרוויליה קפיאוניס
ביוגרפיה

סרוויליה הייתה בתם של קווינטוס סרוויליוס קפיאו הצעיר (אנ') וליוויה דרוסה (אנ'), אחותו של מרקוס ליוויוס דרוסוס. הוריה התגרשו בילדותה, ואמה נישאה למרקוס פורקיוס קאטו (אנ'), נכדו של קאטו הזקן (מנישואין אלה נולד אחיה-למחצה, קאטו הצעיר). מצד אביה הייתה צאצאית של גאיוס סרוויליוס אהלה, שהיה גיבור הרפובליקה שקטל את ספוריוס מאליוס (אנ') בעל השאיפות למלוכה.
סרוויליה תחילה נישאה למרקוס יוניוס ברוטוס שהיה איש הסיעה הפופולרית ותמך בגאיוס מריוס בזמן מלחמת האזרחים כנגד לוקיוס קורנליוס סולה. הוא הצטרף למרד של מרקוס אמיליוס לפידוס (אנ') בשנת 77 לפנה"ס ונלחם כנגד פומפיוס והוצא להורג כשנכנע לו למרות הבטחה שלא יאונה לו כל רע, ילדם היחיד היה מרקוס יוניוס ברוטוס. לאחר מכן סרוויליה נישאה לדסימוס יוניוס סילנוס (אנ') ששירת כקונסול של שנת 62 לפנה"ס, לזוג נולדו שתי בנות שנישאו למרקוס אמיליוס לפידוס וגאיוס קסיוס לונגינוס.
סרוויליה הייתה מאהבתו של יוליוס קיסר, לא ידוע מתי הקשר ביניהם התחיל אולם כבר בשנת 63 לפנה"ס היא שימשה כמאהבתו, המקורות העתיקים מוסרים רכילות לפיה ברוטוס (מי שבקש להתנקש בחיי קיסר) ואחת מבנותיה היו ילדיו של קיסר אולם אין בכך ככל הנראה אמת. הקשר שלה עם קיסר, שנמשך עד מותו, נתן לה השפעה פוליטית ובמהלך מלחמת האזרחים היא התעשרה כשהתאפשר לה לקנות אחוזות מוחרמות של פומפיוס ותומכיו במחירים זולים.
לאחר אידו של מארס 44 לפנה"ס ורציחתו של קיסר על ידי בנה, ניסתה סרוויליה לנצל את ההשפעה שהייתה לה בסיעה הקיסרית כדי לסייע לבנה. בזמן שהטריומווירט השתלט על איטליה ורדף את תומכיהם של רוצחי קיסר היא לא נפגעה. בנה הובס ומת בקרב פיליפי ועל פי אחת הגרסאות שלח לה מרקוס אנטוניוס את אפרו.
סופרים אסורים (הונגריה, 1944)

ביום 29 באפריל 1944 הוציאה ממשלת הונגריה תקנה האוסרת על קריאה, מכירה או הצגה של יצירות של סופרים, משוררים ומחזאים היהודים-הונגרים או יהודים לא הונגרים שיצירותיהם תורגמו להונגרית. התקנה פרטה תחילה את 118 היהודים-הונגרים ו-34 הזרים-יהודים שעל יצירותיהם היא חלה.
התקנה נקראה בהונגרית: A m. kir. minisztérium 10.800/1944. M. E. számú rendelete a magyar szellemi életnek a zsidó szerzők írói műveitől való megóvása tárgyában, שם שמשמעותו ההגנה על החיים האינטלקטואליים ההונגריים מפני כותבים (סופרים) יהודים. התקנה הייתה חלק משורה של חוקים מפלים נגד היהודים בהונגריה במלחמת העולם השנייה במהלך פלישת גרמניה להונגריה בתקופת ממשלות דמה סטויאי ופרנץ סלשי.
שישה שבועות אחרי פרסום התקנה, ב־25 ביוני 1944 הוכרזה תקנה משלימה של משרד הפנים ההונגרי (A 11.300/1944. M. E. számú határozat) האוסרת הוצאה לאור של יצירות של סופרים יהודים שהופיעו ברשימה חדשה, ומחייבת את הוצאתם מרשות הרבים והשמדתם. ברשימה זו הופיעו 56 שמות נוספים על הרשימה הקודמת, סך הכל 174 יוצרים הונגרים ו-34 זרים.
ספרי היוצרים שהופיעו בנספחים לתקנות אלה נאסרו לחלוטין לקריאה ולהפצה, ואת העותקים שנמצאו בספריות הציבוריות היה חובה לשלוח למיחזור נייר ל"חברה ההונגרית לרכישת חומרי גלם לתעשיית הנייר".
הערות שוליים

↑  התקנה
↑  "A m. kir. minisztérium 10.800/1944. M. E. számú rendelete a magyar szellemi életnek a zsidó szerzők írói műveitől való megóvása tárgyában". Belügyi Közlöny (19): 589–592. 1944-04-30.
↑  Trócsányi, Zoltán (1945). "A budapesti német könyvharácsolás" (PDF). Magyar Könyvszemle. 69: 1-21.
1 2  מתוך


בשפת המקור

מתורגם לעברית

Újvári Péter: Magyar zsidó lexikon
פטר אויווארי: לקסיקון יהודי הונגרי

Virtual International Authority File – Virtuális nemzetközi szerzői adatbázis
מאגר זכויות היוצרים של VIAF (קובץ הרשות הבינלאומי הווירטואלית)

WorldCat Identities – A WorldCat szerzői adatbázisa
מאגר זכויות יוצרים של WorldCat ® מזהים

Borbándi, Gyula (1992). Nyugati magyar irodalmi lexikon és bibliográfia. Budapest: Hitel.
דיולה בורבאנדי: לקסיקון הונגרי לספרות מערב וביבליוגרפיה

Kolosváry-Borcsa, Mihály (1943). A zsidókérdés magyarországi irodalma: A zsidóság szerepe a magyar szellemi életben (PDF). Budapest: Stádium. pp. 287–311. אורכב מ-המקור (PDF) ב-2012-02-13.
רשימת סופרים ממוצא יהודי בנספח של מיהאי קולושווארי-בורצ'ה: הספרות ההונגרית והשאלה היהודית

Marschalkó, Lajos (1975). Országhódítók (PDF). München: Mikes Kelemen Kör. pp. 345–77. אורכב מ-המקור (PDF) ב-2010-07-04.
את אותה רשימה ניתן למצוא גם בספרו של לאיוש מרשאלקו: כובשים

Kenyeres Ágnes: Magyar életrajzi lexikon 1000–1990
אגנש קניירש: לקסיקון ביוגרפי הונגרי 1000–1990

Székely, Dávid (1904). Magyar írók álnevei a múltban és jelenben (PDF). Budapest: Szilágyi Béla.
דויד סקלי: שם בדוי של סופרים הונגרים בעבר ובהווה

Székely György: Magyar színházművészeti lexikon
גיורגי סקלי: לקסיקון הונגרי לאמנות תיאטרון

Ciura, Alexandru (1925-02-01). "Literatura „maghiară" modernă" (PDF). România Întregită. 1 (1): 7. אורכב מ-המקור (PDF) ב-2019-10-09.
אלכסנדרו צ'ורה: (ספרות הונגרית מודרנית) רשימת שמות
סקוט מייקל פוסטר

| --- | --- |
אין תמונה חופשית
 לידה:  4 במרץ 1985 (בן 39) Winfield, ארצות הברית 
 מדינה:  ארצות הברית 
 תקופת הפעילות:  מ-2005 
 מקום לימודים:  Edward S. Marcus High School 
 פרופיל ב-IMDb
 
סקוט מייקל פוסטר (באנגלית: Scott Michael Foster; נולד ב-4 במרץ 1985) הוא שחקן אמריקאי. הוא ידוע בעיקר בזכות תפקידיו כקפטן ג'ון פול "קאפי" ג'ונס בסדרת הדרמה הקומית של Freeform, "גריק" (2007–2011), בתור ליאו הנדרי בדרמה המשפחתית של ABC‏, "Chasing Life"‏ (2014–2015) וכנתנאל פלימפטון השלישי בסדרה מבית The CW, "האקסית המטורפת" (2017–2019).  לפוסטר היו גם תפקידים חוזרים בסדרות "קליפורניקיישן" (2012), "עד עצם היום הזה" (2014), "קוד שרוף" (2014) ו"את" (2021).
ביוגרפיה

פוסטר נולד בכפר וינפילד, אילינוי, בבית החולים סנטרל דופייג'. יש לו שתי אחיות. בהמשך עבר להתגורר באיילנד וילג', טקסס, פרבר של דאלאס, שם התעניין במשחק כבר בבית הספר היסודי. הוא למד בבית הספר התיכון בראייררהיל, ובהמשך למד בתיכון אדוארד ס' מרקוס, שם גם שיחק בהצגות עד שסיים את לימודיו בשנת 2003. הוא למד במכללת קולין במשך סמסטר אחד עם התמקדות במשחק, אך עד מהרה עזב את לימודיו כדי להמשיך בקריירה מקצועית בתחום זה.
הוא מנגן בגיטרה והוא סולן להקת האינדי רוק שלו "Siren's Eye". הם הוציאו את מיני-אלבום הראשון שלהם באייטונס שכותרתו "Red Room" ב־15 בדצמבר 2009.
קריירה

בשנת 2005, פוסטר לוהק לסרט האינדי "The Horrible Flowers" בתור בילי, לפני שקיבל תפקיד קבוע בסדרת הדרמה הקומית של רשת ABC "גריק". הסדרה שודרה בין השנים 2007–2011. בזמן ששיחק בסדרה, הוא שיחק בתפקיד הראשי בסרט העצמאי, "Teenage Dirtbag". בהמשך קיבל תפקידי אורח בסדרות "חוק וסדר: לוס אנג'לס", "מליסה וג'ואי", "המפענחת" ו"הורים במשרה מלאה".
בשנת 2012, פוסטר שיחק בתפקיד חוזר בעונה החמישית של סדרת הדרמה הקומית של שואוטיים, "קליפורניקיישן" וסדרת האימה "הנהר" של רשת ABC.
בשנת 2013 היה לו תפקיד קבוע בסדרת ABC קצרת מועד נוספת, "שעת אפס" עם אנתוני אדוארדס וכרמן אג'וגו.
בשנת 2014, פוסטר שיחק בתפקיד חוזר בדרמה AMC "קוד שרוף", ובהמשך אותה שנה החל להופיע בסדרת הדרמה המשפחתית "Chasing Life" כמושא האהבה לדמות הראשית. באותה שנה, שיחק בתפקיד קריסטוף בעונה הרביעית של סדרת הפנטזיה של רשת ABC, "עד עצם היום הזה".
בשנת 2015, פוסטר החל לככב באופרת הסבון "זהב שחור" (אנ') לצד דון ג'ונסון ואמבר ולטה. באותה שנה הוא הופיע ברשימה של "אחד מ-10 השחקנים שצריך לצפות בהם" של המגזין "וראייטי".
בשנת 2017, החל פוסטר להופיע כנתנאל פלימפטון השלישי בעונה השנייה של הסדרה "האקסית המטורפת". בהמשך שב לשחק גם בעונה השלישית והרביעית.
בינואר 2021 פורסם כי פוסטר לוהק לתפקיד החוזר של ראיין בעונה השלישית של סדרת הטלוויזיה של נטפליקס, "את".
חיים אישיים

מ-2008 עד 2013, פוסטר היה במערכת יחסים עם השחקנית לורה פריפון.
מאז 2019, פוסטר יוצא עם השחקנית קרסון פייגרברייק, בתו של השחקן ביל פייגרברייק.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | The Horrible Flowers | בילי |  |
| 2009 | Teenage Dirtbag | תאייר מאנגרס |  |
| 2010 | Ashley's Ashes | קרן |  |
| 2014 | The Pact II | השוטר מאייר |  |
| 2016 | My Dead Boyfriend | הווארד |  |
| 2019 | 5 Years Apart | אנדרו רוסו |  |
| 2021 | The Boy Behind the Door | סטיוארד |  |
| 2022 | Deborah | צ'ט |  |
| 2023 | לבחור באהבה (אנ') | פול שוורץ |  |
| TBA | Okie | לואי מולגרין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | משחקות את המשחק (אנ') | ברנדון | פרק: "Hit Me With Your Best Shot" |
| 2007 | Women's Murder Club | מילו בישופ | פרק: "Blind Dates and Bleeding Hearts" |
| 2007–2011 | גריק | קפטן ג'ון פול "קאפי" ג'ונס | תפקיד ראשי (4 עונות); 74 פרקים |
| 2008 | Quarterlife | ג'ד ברלנד | סדרת רשת; 3 פרקים |
| 2011 | הורים במשרה מלאה (אנ') | גארי | 2 פרקים |
| 2011 | חוק וסדר: לוס אנג'לס (אנ') | רוג'ר | פרק: "Runyon Canyon" |
| 2011 | מליסה וג'ואי (אנ') | ג'ורג' | 3 פרקים |
| 2011 | Friends with Benefits | דניאל | פרק: "The Benefit of Friends" |
| 2012 | קליפורניקיישן | טיילר | 10 פרקים |
| 2012 | The River | ג'ונאס | 5 פרקים |
| 2012 | המפענחת | לוק | פרק: "Armed Response" |
| 2013 | שעת אפס | ארון מרטין | תפקיד ראשי, 13 פרקים |
| 2014 | קוד שרוף | האנט ויטמרש | 7 פרקים |
| 2014 | עד עצם היום הזה | קריסטוף | 9 פרקים |
| 2014–2015 | Chasing Life | ליאו הנדרי | 26 פרקים |
| 2015 | זהב שחור (אנ') | וויג בריגס | תפקיד ראשי, 10 פרקים |
| 2017–2019 | האקסית המטורפת | נתנאל פלימפטון השלישי | תפקיד חוזר (עונה 2) תפקיד ראשי (עונות 4-3); 35 פרקים |
| 2019 | In the Key of Love | ג'ייק | סרט טלוויזיה של הולמרק |
| 2021 | את | ריאן | 5 פרקים |
| 2021 | Love, for Real | לוק | סרט טלוויזיה של הולמרק |
| 2023 | Not Dead Yet | ג'יימס | פרק: "Not Feeling It Yet" |
| 2024 | שיקגו MED | ניק דאן | פרק: "What Happens in the Dark Always Comes to Light" |
הערות שוליים

↑  "Scott Michael Foster". TVGuide.com. נבדק ב-29 במרץ 2015. {{cite web}}:  (עזרה)
↑  "Featured Content on Myspace". Myspace. נבדק ב-21 באוגוסט 2015. {{cite web}}:  (עזרה)
↑  https://www.nytimes.com/movies/movie/460141/Teenage-Dirtbag/overview
↑  "Greek's Scott Michael Foster Joins Parenthood". TVGuide.com. נבדק ב-16 בפברואר 2011. {{cite web}}:  (עזרה)
↑  Adam Bryant (15 ביולי 2011). "Exclusive: Sopranos and Greek Stars to Make Trouble for Californication's Hank". TVGuide.com. נבדק ב-29 במרץ 2015. {{cite web}}:  (עזרה)
↑  Michael Ausiello. "Scoop: Greek's Scott Michael Foster Joins ABC's The River – TVLine - TVLine". TVLine. נבדק ב-29 במרץ 2015. {{cite web}}:  (עזרה)
↑  "Leo Hendrie". ABC Family. נבדק ב-29 במרץ 2015. {{cite web}}:  (עזרה)
↑  Matt Webb Mitovich. "'Chasing Life' Season 2 — Leo Dies, But Will Be Seen Again - TVLine". TVLine. נבדק ב-21 באוגוסט 2015. {{cite web}}:  (עזרה)
↑  Liz Raftery (1 ביולי 2014). "Once Upon a Time Casts Two Frozen Characters". TVGuide.com. נבדק ב-29 במרץ 2015. {{cite web}}:  (עזרה)
↑  The Deadline Team. "ABC Pilots 'Dr. Ken', 'Boom' & 'Family Of The Year' Add To Cast  - Deadline". Deadline Hollywood. נבדק ב-29 במרץ 2015. {{cite web}}:  (עזרה)
↑  Andy Swift. "Scott Michael Foster In ABC's 'Boom' — 2015 Pilot Casting News - TVLine". TVLine. נבדק ב-29 במרץ 2015. {{cite web}}:  (עזרה)
↑  Elizabeth Wagmeister. "[PHOTOS] TV Actors to Watch in 2015 - Variety". Variety. נבדק ב-21 באוגוסט 2015. {{cite web}}:  (עזרה)
↑  Calvario, Liz (6 באפריל 2017). "'Crazy Ex-Girlfriend': Scott Michael Foster Upped To Series Regular For Season 3". Deadline Hollywood. {{cite web}}:  (עזרה)
↑  White, Peter (25 בינואר 2021). "Scott Michael Foster Joins Season 3 Of Netflix's 'You'". Deadline Hollywood. נבדק ב-25 בינואר 2021. {{cite web}}:  (עזרה)
| --- | --- |
בקרת זהויות :  BNE: XX4793382  ISNI: 0000 0001 1701 6285  LCCN: no2010074094  MusicBrainz: a1d7306b-b4a7-4c81-b753-da710e09b519  VIAF: 121197411   WorldCat (עם VIAF): 121197411
סרגיי אלייניקוב

סרגיי יבגנייביץ' אלייניקוב (ברוסית: Серге́й Евге́ньевич Але́йников; נולד ב-7 בנובמבר 1961) הוא כדורגלן עבר סובייטי ובלארוסי, ששיחק בעמדת הקשר בקבוצת דינמו מינסק ובנבחרת ברית המועצות. לאחר פירוק ברית המועצות שיחק אלייניקוב באיטליה וביפן. מאז פרישתו ממשחק פעיל אימן קבוצות מהליגות הנמוכות באיטליה.
בשנת 2003 נבחר על ידי איגוד הכדורגל הבלארוסי לייצג את בלארוס ברשימת כדורגלני הזהב של אופ"א.
ביוגרפיה

אלייניקוב התחנך בפנימייה לכדורגל במינסק. בשנת 1981 צורף לסגל של קבוצת דינמו מינסק. בשנת 1982 זכה יחד עם קבוצתו באליפות ברית המועצות. בשנת 1984 זומן לראשונה לנבחרת ברית המועצות. בנבחרת שיחק אלייניקוב 73 משחקים והבקיע 6 שערים. השתתף בשני מונדיאלים – 1986 ו-1990. השתתף גם באליפות אירופה ב-1988, בה הבקיע את השער המהיר ביותר בתחרות – בדקה ה-3 במשחק מול נבחרת אנגליה. לאחר התפרקות ברית המועצות שיחק אלייניקוב בנבחרת חבר המדינות. השתתף ביורו 1992, בה נטל חלק בשניים מתוך שלושת משחקי הנבחרת בתחרות.
בשנת 1989 עזב אלייניקוב את ברית המועצות – יובנטוס האיטלקית קנתה את כרטיס השחקן שלו בסכום של 4 מיליון דולר. הוא שיחק בקבוצה עונה אחת, במהלכה זכה עם הקבוצה בגביע איטליה ובגביע אופ"א, וזאת לאחר שפתח בהרכב הקבוצה בצמד משחקי הגמר מול פיורנטינה, בהם ניצחה יובנטוס 3–1 בסיכום. בסיום העונה עזב המאמן דינו זוף את יובנטוס. המאמן החדש, לאויג'י מאייפרדי לא התרשם מיכולתו של אלייניקוב, ודרש להדיח אותו מהקבוצה. ההנהלה מכרה את כרטיסו של אלייניקוב לקבוצת לצ'ה. לאחר שתי עונות בלצ'ה עבר אלייניקוב לקבוצה היפנית גמבה אוסקה, בה שיחק יחד חברו לנבחרת ברית המועצות, אולג פרוטאסוב. בשנת 1996, בעקבות סכסוך עם המאמן, עזב אלייניקוב את גאמבה אוסקה. לאחר תקופה קצרה בשוודיה, בה שיחק כחודשיים במדי הקבוצה אודוולד מהליגה השלישית במדינה, הוא חזר לאיטליה. אלייניקוב שיחק במשך עונה אחת בקבוצת החובבים קוריניאנו. בסיום העונה פרש מהמשחק הפעיל.
לאחר פרישתו ממשחק פעיל פנה אלייניקוב לקריירת האימון. הוא אימן שתי קבוצות מה-Serie D (הליגה החמישית בחשיבותה באיטליה). בשנת 2003 נסע לרוסיה, למשך כמה חודשים כדי לאמן את מועדון הכדורגל מוסקבה. לאחר שובו לאיטליה עבר אלייניקוב ללצ'ה, שם התמנה למאמן קבוצת הנוער של לצ'ה. לאחר מכן אימן את קבוצת הנוער של יובנטוס וקבוצת החובבים קראס מהליגה השישית באיטליה. בשנת 2014 התמנה אלייניקוב למאמנה של קבוצת דיינבה אליטוא מליגת העל הליטאית. הקבוצה בניהולו של אלייניקוב סיימה את העונה במקום אחרון בליגה וירדה לליגת המשנה. בעקבות כך פוטר אלייניקוב ממשרת המאמן.
תארים

כדורגלן הזהב של אופ"א
מקום שני באליפות אירופה – 1988
גביע אופ"א – 1990
אליפת ליגת העל הסובייטית – 1982
קופה איטליה – 1990
סרוויור 3

| --- | --- |

סרוויור 3 לאחר נחיתה
 מידע כללי
 סוכנות חלל:  נאס"א
 מפעיל:  JPL
 יצרן:  יוז איירקראפט
 תאריך שיגור:  17 באפריל 1967, 07:05 UTC
 משגר:  אטלס-קנטאור
 אתר שיגור:  LC-36B נמל החלל קייפ קנוורל
 משימה
 סוג משימה:  נחתת
 גרם שמיים:  הירח
 אתר נחיתה:  2°56′0″S 23°20′12″W﻿ / ﻿2.93333°S 23.33667°W﻿ / -2.93333; -23.33667
 תאריך נחיתה:  20 באפריל 1967, 00:45:53 UTC
 משך המשימה הכולל:  17 באפריל 1967 – 7 בינואר 1967 (16 ימים) 
 משך המשימה:  שדר אחרון: 3 במאי 1967 סה"כ 16  ימים
 מידע טכני
 משקל בשיגור:  995.21026 ק"ג
 משקל:  296 ק"ג לאחר הנחיתה
 קישורים חיצוניים
 מספר קטלוג לוויינים:  02756
 מאגר המידע הלאומי:  1967-035A
סרוויור 3 (באנגלית: Surveyor 3, בתרגום לעברית: "מודד 3") הייתה חללית אמריקאית לחקר הירח, ששוגרה על ידי נאס"א בשנת 1967 במסגרת תוכנית סרוויור, במטרה לנחות נחיתה רכה על הירח ולחקור אותו. המידע על ביצוע נחיתות רכות על הירח היה חיוני לתכנון הנחיתות הירחיות של תוכנית אפולו, שהיו אמורות להתבצע לפני תום שנות ה-60 (היעד שהציב ג'ון קנדי). נחיתתה הרכה והמוצלחת של סרוויור 3 ב"אוקיינוס הסערות" הייתה הנחיתה הרכה האמריקאית השנייה על הירח.
סרוויור 3 שוגרה ב-17 באפריל 1967 מנמל החלל קייפ קנוורל, פלורידה, על גבי המשגר אטלס-קנטאור, ונחתה על הירח ב-20 באפריל 1967.
תיאור החללית

מטרת גשושיות הסרוויור הייתה לנחות נחיתות רכות על קרקע הירח, כהכנה לנחיתות שתוכננו במסגר תתוכנית אפולו.
על הגשושית הותקנה מצלמת טלוויזיה שיכלה להסתובב ב-360 מעלות. במהלך פעילותה מצלמה העבירה 6,315 תמונות שכללו גשושית עצמה והסביבה. יחידת נחיתה של אפולו 12 נחתה בקרבת "סרוויור 3" בשנת 1969. אסטרונאוטים פירקו את המצלמה מהגשושית והחזירו אותה לכדור הארץ. היא מוצגת היום במוזיאון האוויר והחלל הלאומי.
מכשיר נוסף היה זרוע ללקיחת דגימות קרקע. דגימות קרקע נלקחו והועברו לקרבת המצלמה לצילום. דגימות אלו הוחזרו לכדור הארץ על ידי צוות של "אפולו 12" ומוצגים כיום בתערוכה במעבדה להנעה סילונית.
ב-3 במאי 1967 עם תחילת לילה בירח המכשירים של הגשושית הופסקו. לאחר 336 שעות עם סיום הלילה לא היה ניתן להפעיל אותם מחדש.
בשנת 2009 מקפת לסקר הירח צילמה אתר הנחיתה והיה ניתן להבחין עקבות של האסטרונאוטים שנשמרו משנת 1969.
סמינר לבנות

סמינר לבנות הוא מוסד לימוד לנערות חרדיות, שמשמש ללימודים תיכוניים, או אף ללימודים על-תיכוניים (כיתות י"ג-י"ד). בחברה החרדית הסמינרים הם המסגרת המקבילה לישיבה הגבוהה אצל הבנות החרדיות. ראשונה ובולטת בתחום זה היא רשת סמינר בית יעקב, אך פועלים גם בתי ספר נוספים, כגון סמינר נתיב החינוך בירושלים ורשת "בית רבקה" של חב"ד.
עד אמצע המאה ה-20 האישה החרדית חונכה להיות עקרת בית. בהמשך, בעקבות החלת חוק חינוך חובה בישראל ובמדינות המערב, ובעקבות התפתחותה של חברת הלומדים שאילץ את האישה החרדית לפרנס את הבעל, התפתחו הסמינרים. מטרתן העיקרית (ובעבר הבלעדית) של הכיתות הגבוהות בסמינרים היא הכשרת מורות וגננות, אך בנוסף מקנות כיתות אלה הכשרה מקצועית בשלל מקצועות נוספים. לעומת מקביליהן הגבריים, נערות הסמינר לומדות גם "לימודי חול" ועל-כן לא ניגשות למבחני הבגרות הרגילים, אלא למבחני סאלד (מבחני חוץ).
תלבושות אחידות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. תמונות ו/או פירוט לגביי תלבושות אחידות שונות לתלמידות חרדיות.
סמינר בית יעקב

התפתחותה האדירה של רשת בתי-הספר לבנות של תנועת "בית יעקב", בסוף העשור השני של המאה ה-20 הובילה לצורך דחוף במורות. לפיכך ב-1922 הקימה שרה שנירר בקרקוב, ברחוב סטניסלבה 10, סמינר למורות בהנהלתה. קורס קיץ מרוכז למורות שהתקיים במשך חודשיים ימים ענה על צורך ראשוני זה והיווה בהמשך את התשתית להקמתו של תיכון רשמי וסמינר למורות בית יעקב, שזכו להכרתו של משרד החינוך הפולני. מי שהפך את הסמינר למבוסס יותר היה ד"ר שמואל דויטשלנדר, אז יו"ר קרן התורה, אותו פגשה שנירר בכינוס אגודת ישראל בקרקוב.
בעשורים הראשונים לקום מדינת ישראל פעל מספר מצומצם של סמינרים בהם למדו בנות ללא הבדלי זרמים בדת, או במוצאות האתניים היהודים השונים. עם הסמינרים הוותיקים נמנים סמינר הישן הירושלמי, סמינר שרנסקי וסמינר וולף שקהל היעד שלהם היה תושבות המרכז. עם השנים נפתחו סמינרים של זרמים חסידיים שונים, ביניהם סמינר וויז'ניץ הבני ברקי ובהמשך נפתחו סמינרים של חסידויות אחרות כמו גור או בעלז. מאוחר יותר נפתחו גם סמינרים חרדים-ליטאים. בירושלים היה זה הסמינר החדש ובהמשך גם סמינר דרכי רחל ואחרים.
באירופה בולטים שני סמינרים, שניהם בבריטניה וכן באנגליה, בערים גייטסהד ומנצ'סטר. לשניהם מגיעות גם תלמידות זרות, בעיקר מרחבי אירופה אך גם מישראל ומארצות הברית. בסמינרים אלו יש פנימייה, מה שמבדיל אותן מהסמינרים בישראל, בהם הבנות בדרך כלל ישנות בבית הוריהן, וכן החינוך להשקפה תורנית רחב יותר ומאידך "לימודי החול" מועטים ואינם כוללים קבלת תואר. חלק מהבנות הלומדות בסמינרים אלו, באות ללמוד לימודי מקצוע בסמינרים בישראל.
סמינרים אחרים

בשנת 1931, כדי להשלים את היצע החינוך החרדי בעיר פוניבז' שבליטא ולהציע אלטרנטיבה לגימנסיות של רשתות החינוך "יבנה" ו"תרבות", הקים הרב יוסף שלמה כהנמן סמינר לבנות במתכונת "בית יעקב" ונקרא אף הוא "בית יעקב" על שם התורם, יעקב לוריא, יהודי חרדי-ליטאי דרום-אפריקני תושב העיר בלומפונטיין.
בעשור השני של המאה ה-21 הקים הפלג הירושלמי החרדי-ליטאי סמינרים בשם "אהל רחל", על שם אשתו המנוחה של מנהיג הפלג, הרב שמואל אוירבך.
בחב"ד הוקמה בשנת ה'תשי"ז רשת סמינרים בשם "בית רבקה", שבמסגרתה פועלת מכללת בית רבקה בכפר חב"ד.
ראו גם

תנועת בית יעקב
סמינר בית יעקב
סמינר נתיב החינוך
סמינר שרנסקי
סמינר וולף
הסמינר הישן למורות
הסמינר החדש למורות
סמינר דרכי רחל
מדרשה תורנית לנשים
אולפנא
תלמוד תורה לנשים
"אינה וראינה"
מכללת בית רבקה
מעמד האישה בחסידות
הערות שוליים

↑  חיים זיכרמן, שחור כחול לבן: מסע אל תוך החברה החרדית, 2014, עמ' 171-175
↑  שמואל קול, אחד בדורו: קורות חייו, מאבקו ופעלו של רבי יוסף שלמה כהנמן, פרק כד: ישיבת פוניבז', עמ' 276–277.
↑   אתר האינטרנט הרשמי של מכללת בית רבקה
נערה חרדית מסמינר בית יעקב לבושה בתלבושת אחידה קלאסית: חולצה תכולה מכופתרת, המוכנסת לתוך חצאית כפלים
המון של תלמידות חרדיות מסמינר בית יעקב שהגיעו לתפילה משותפת בכותל המערבי, 2011
סרוושקה

סרוושקה (בהונגרית: Szarvaskő) הוא כפר במחוז הווש בצפון מזרח הונגריה.
היסטוריה

האזור היה מיושב לסירוגין מהמאה ה-13 והטירה המרכזית בו הנקראת טירת סארוואסק (הו') נבנתה בשנת 1295, והכנסייה הרומית-קתולית של סרוושקה (הו') נבנתה בשנת 1840.
בשנת 1985 סופח הכפר לאגר ובשנת 2002 חזר הכפר להיות רשות עצמאית.
בשנת 1880 חיו בסרוושקה 6 יהודים ובשנת 1910 חיו בו 3 יהודים בלבד. בשנת 1944 נרצחו יהודים מהכפר בשואת יהודי הונגריה.
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
↑  תיעוד יהודי סרוושקה שנרצחו בשואה
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת אגר |
| --- | --- | --- |
| יישובים | אגר • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • טרנסנטמאריה • ורפלט |  |
| --- | --- |
בקרת זהויות :  VIAF: 239262761   WorldCat (עם VIAF): 239262761
סרט לד

סרט LED הוא סרט דק וגמיש שלאורכו מחוברות דיודות פולטות אור. הסרט מופיע בגליל ארוך וניתן לגזור בהתאם לצורך. 
לרוב סרט ה-LED פועל על מתח חשמלי של 12V או 24V וזרם ישר (DC), לכן על מנת לחברו למתח ביתי דרוש ספק כוח .
ישנם הספקים שונים של סרטי LED; ההספק משתנה בהתאם לצפיפות הדיודות ובהתאם לגודל הדיודות; לדוגמה, סרט LED בהספק של 4.8W למטר מכיל 60 דיודות של גודל 3528 [3.5 מ"מ × 2.8 מ"מ].
סרט LED משמש למגוון רחב שימושים. לתאורה נסתרת, לתאורת תקרה [לרוב בתוך פרופיל אלומיניום] לתאורה תחת ארונות מטבח, לארונות תצוגה, להארת אובייקטים שונים, ולעיצובים שונים.
גליל של פס LED
דיודות LED בגדלים שונים
שימוש בפס LED ברכבת בסין
סימום

ערך זה עוסק ברוח מזרח תיכונית. אם התכוונתם לאילוח במוליכים למחצה, ראו .
סימום (בערבית: سموم, מהשורש س م م, ס.מ.מ., לסמם, להרעיל) היא רוח חזקה, יבשה ועמוסת אבק. המילה מתארת בדרך כלל רוח מקומית במזרח התיכון, ובפרט בסהרה, ירדן, עיראק, סוריה ומדבריות חצי האי ערב. הטמפרטורה של רוח זו עשויה לעלות על 54 מעלות צלזיוס והלחות היחסית עשויה לרדת מתחת ל-10%.
שם

איות חלופי כולל את הצורות סמום, סמון וסימון. שם נוסף בו נעשה שימוש הוא סמיאל (הלחם של המילה הערבית سامّ, סם, והמילה הטורקית "יל", שפירושה "רוח".) סוג חלופי של סימום המתרחש באזור מרכז אסיה ידוע בשם "גרמסל" (гармсель).
פירוש השם הוא "רוח רעילה" כי התפרצות פתאומית של סימום עלולה לגרום למכת חום. הרוח החמה מביאה לגוף יותר חום מכפי שניתן להיפטר ממנו באידוי הזיעה.
תיאור

האנציקלופדיה של נוטל מסוף המאה ה-19 (The Nuttall Encyclopædia) (אנ') תיארה את הסימום כך:
הסופה נעה בצורה ציקלון (סופה מעגלית), נושאת ענני אבק וחול, ומייצרת על בני אדם ובעלי חיים אפקט מחניק.
תיאור מהמאה ה-19 של סימום במצרים:
מצרים נתונה, במיוחד בתקופת האביב והקיץ, לרוח החמה המכונה "סאמום", שעדיין מעיקה יותר מרוחות החמסין, אך נמשכת זמן קצר בהרבה, לעיתים נדירות יותר מרבע שעה או עשרים דקות. בדרך כלל הסאמום יוצא מדרום-מזרח או מדרום-דרום-מזרח, ונושא עמו ענני אבק וחול.
אנציקלופדיה מעיין תיארה את הסימום כך:
בְּמִדְבַּר סַחֲרָה מִתְחוֹלְלוֹת לְעַתִּים קְרוֹבוֹת סוּפוֹת חוֹל הַנִּקְרָאוֹת בְּפִי שׁוֹכְנִי הַמִּדְבָּר בְּשֵׁם סָמוּם, עִם הִתְקְרַב הַסְמוּם, עוֹלֶה הַחם ללא נְשׂא וְהַמִּדְבָּר כָּלוֹ נִרְאֶה כְּתַנוּר־אֵשׁ יוֹקֵד. חוֹל הַמִּדְבָּר מַתְחִיל לְהִתְעַרְבֶּל וְדֹק עֶרְפֶל אֲדַמְדָּם מְכַסֶה אֶת עֵין הַשֶׁמֶשׁ. הַשְׁמֶשׁ הַקוֹדֶרֶת נֶעֶלֶמֶת לְאַט לְאַט מאַחוֹרִי חַשְׁרֵת ענני החול. וַאֲפִלָה כְּבֵדָה אוֹפֶפֶת אֶת כָּל הַיְקוּם, הָאֲוִיר נַעֲשֶׂה כְּבָד וּמַחֲנִיק. לְפֶתַע מתעוררת רוח לוהטת מֵהַדָּרוֹם, סוּפַת חוֹל וְאֵשׁ פּוֹרֶצֶת בִּמְחוֹל אִימִים עַל פְּנֵי הַמִּדְבָּר הַגָּדוֹל, וְעַנְנִי חוֹל כְּבֵדִים מִתְאַבְּכִים וְנִשְׂאִים בְּתוֹךְ הָאַפְלָה בְּאָנְקַת זַעַם מַחֲרִישָׁה אָזְנַיִם.


אוֹי לָהּ לָארְחָה הָאמְלָלָה שֶׁנִּקְלְעָה לְתוֹךְ הַמִּדְבָּר בְּהִשְׁתּוֹלַל רוּח זִלְעָפוֹת זו. ייסורים קשים עוֹבְרִים עַל הָאָדָם שזעם הסמוּם נָתַך עליו. שום מִסְתּוֹר וְשׁוּם מַחֲסֶה לֹא יַעַמְדוּ לוֹ לְהַצִילו מֵהָאָבָק הַחַם וְהַדָּק הַחוֹדַר דֶּרֶךְ כָּל חוֹר וְנֶקֶב אֶל הָעֵינַיִם וְהָאָזְנַיִם וְהַמְמַלֵא אֶת הָאַף וְהַפֶּה עד לְמַחֲנָק. הַשְׂפָתַיִם מִתְבַּקְעוֹת מֵהַחֹם הַלּוֹהֵט וְשׁוֹתָתוֹת דָּם, צְמָאוֹן איום מְעַנֵּה אותו עד להתעלפות וְכָל גופו עליו כְּפָצַע צוֹרֶב, וּבַחֲלֹף הַסְעָרָה וְהַמִּדְבָּר שָׁב לְמְנוּחָתוֹ, יֵשׁ וְאִישׁ מֵאַנְשֵׁי הַשיירָה לֹא יקום עוד לעשות אֶת דרכוּ הָלְאָה, כִּי כולם תַּמוּ לגווע בסערת החול הלוהט.